Nori

ialah bahan makanan berupa helaian rumpai laut kering yang digunakan sebagai hiasan dan penyedap pelbagai macam masakan Jepun, lauk sewaktu makan nasi, dan bahan makanan ringan seperti ''senbei''. Bahan asasnya ialah alga jenis *[[Porphyra]]* seperti ''P.'' ''yezoensis'' dan *[[Porphyra tenera|P. tenera]]*.

Walaupun warna tidak dapat dijadikan penilaian kualiti, helaian nori berkualiti tinggi umumnya berwarna hitam kehijauan, sedangkan nori berkualiti lebih rendah berwarna hijau hingga hijau muda.

## Jenis-jenis

### Di Jepun
Ukuran piawai sehelai nori di Jepun ialah 21 cm x 19 cm yang kemudian dipotong-potong bergantung kepada keperluannya. Dilihat pada ukuran besarnya, nori terdiri daripada beberapa jenis:

* *Yakinori* ukuran piawai – nori tawar untuk menggulung ''temakizushi'' dan ''makizushi''.

* *Yakinori* jenis setengah – sehelai nori ukuran piawai dibahagi dua, digunakan untuk membungkus seluruh bahagian ''onigiri''.

* *Yakinori* jenis sepertiga – sehelai nori dibahagi tiga, dilekatkan di bahagian dasar *onigiri* sehingga mudah dipegang dengan tangan.

* *Ajitsuke nori* atau *okazunori* – sshelai nori piawai yang sudah diberi garam, kicap, gula atau mirin dipotong menjadi 8 atau 12 potongan kecil. Pada umumnya, dimakan sebagai ulam nasi sewaktu sarapan pagi atau dimakan begitu saja sebagai makanan ringan.

* *Mominori* – *ajitsuke nori* yang sudah diberi garam, kicap, gula atau mirin dan dicarik-carik hingga menjadi potongan berukuran kecil yang tidak seragam. Digunakan sebagai hiasan pada makanan Jepun seperti ''donburi'' atau ''chirashizushi''

* *Kizaminori* – *yakinori* yang dipotong halus-halus dengan ukuran seragam, berfungsi sebagai hiasan seperti *mominori*.

* *Aonori* – nori berwarna hijau berbentuk serbuk kasar berukuran 2-3 mm yang ditabur di atas ''okonomiyaki'', takoyaki, dan ''yakisoba''. Berbeza dengan bahan asas untuk nori piawai, *aonori* menggunakan alga berwarna hijau jenis *[[Monostroma]]* dan *[[Enteromorpha]]* yang banyak diladangkan di Teluk Ise, Wilayah Mie sebagai bahan asas.

### Di Korea
Korea terkenal dengan nori berasa minyak bijan, cili, dan butiran garam agak kasar sehingga berbau lain dan terasa agak pedas.

## Industri rumput laut

Pada musim gugur di saat suhu air laut sekitar 20°C, sangkutan rumput laut yang berbentuk jala dipasang di dekat muara sungai menghampiri laut. Spora rumput laut melekat pada jala dan berkembang biak dengan cepat. Tuaian sudah dapat dilakukan di musim sejuk tahun yang sama ketika tanaman berumur sekitar 45 hari. Setelah tuaian pertama, rumpai laut masih boleh dituai berulang kali dengan masa rehat 10 hari. 

Cara tradisional pembuatan nori: 
* Rumput laut hasil tuaian ditumbuk sampai menjadi bubur 
* Bubur rumput laut dilebarkan seperti kertas di atas papan 
* Nori dijemur di bawah sinar matahari hingga kering

Nori dibungkus dalam bungkusan beg plastik, botol plastik atau tin kedap udara kerana sifat nori yang mudah kehilangan rasa rangup dan mudah menjadi lembab. *Ajitsuke nori* (*okazu nori*) lebih mudah menjadi lembab dibandingkan nori biasa. Oleh sebab itu, *ajitsuke nori* biasanya dibungkus dalam bungkusan-bungkusan kecil yang hanya berisi beberapa helai nori ukuran mini. Walaupun bungkusan nori banyak menggunakan gel silika dan bahan-bahan lain sebagai penyerap kelembaban, nori yang sudah dibuka bungkusannya sebaiknya segera dihabiskan secepat mungkin sebelum menjadi lembab dan tidak enak.

## Lihat juga
* *[[Aonori]]*

## Pautan luar
*  Sea Plants Handbook: Porphyra  Penjelasan rumpai laut bahan asas Nori
*  Nori Japan Jenis-jenis Nori